钦定古今图书集成/明伦汇编/宫闱典/第075卷 > 《册立皇太子礼成志喜》邓原岳
## 钦定古今图书集成/明伦汇编/宫闱典/第075卷 > 《册立皇太子礼成志喜》邓原岳

“彤庭开黼座，宝册下青宫。众意归元子，天心启圣衷。
岐嶷真异质，仁孝自家风。学以承华进，人非博望通。
十年虚睿眷，此日仰宸聪。礼乐铺张别，衣冠拜舞同。
宠应均内外，泽已遍疲癃。佳气时辉映，祥云更郁葱。
策无劳四皓，计或藉群公。九庙歆天表，千方想宅中。
小臣瞻拜切，望断日华东。